אמריקה הרוסית

אמריקה הרוסית (ברוסית: Русская Америка) הייתה ההתיישבות של האימפריה הרוסית ביבשת אמריקה. המושבה כללה את חצי האי אלסקה, האיים האלאוטיים, ארכיפלג אלכסנדר, היישוב פורט רוס  אשר בקליפורניה (לחופי האוקיינוס השקט של ארצות הברית) ומבצר אליזבת  שבהוואי. העיר נובו ארכנגלסק הייתה בירת אמריקה הרוסית משנת 1808.

היסטוריה
250px|ממוזער|שמאל|בניין הכנסייה הרוסית הפרבוסלבית בעיר נובו ארכנגלסק (כיום סיטקה)
הרוסים הראשונים שהגיעו ליבשת אמריקה היו חברי משלחת, בפיקודו של גריגורי שליחוב, שהגיעה אל האיים האלאוטיים בקיץ 1784. ב-1799 שליחוב וניקולאי רזאנוב הקימו את חברת סחר בשם "החברה הרוסית-אמריקאית". אלכסנדר בראנוב היה למנהלה ועיקר עיסוקה היה ציד לוטרות ומכירת פרוותם. ראשי החברה ביקשו לקבל סמכויות ניהול במושבות הרוסיות בניכר בדומה לחברת הודו המזרחית הבריטית, החברה שהוקמה, כאמור, ב-1799 קיבלה צ'ארטר קיסרי וזכויות בלעדיות כמעט על הסחר עם המושבות הרוסיות ביבשת אמריקה.

כך קיבלה החברה, שהמטה שלה מוקם באירקוצק את ניהול המושבה, אף על פי שהמושבה הייתה חלק מהמחוז הסיבירי הכללי ואחר כך (מ-1822) הייתה לחלק מהמחוז הכללי של מזרח סיביר.

הנקודה הדרומית ביותר שאותה יסדו הרוסים ביבשת אמריקה היא היישוב פורט רוס, כ-80 קילומטרים צפונית לסן פרנסיסקו בקליפורניה, כאשר את המשך ההתפשטות דרומה מנעו המתיישבים הספרדים והמקסיקנים. ב-1824 נחתם ההסכם הרוסי-אנגלי אשר לפיו הותר לרוסים לשלוט על אלסקה ולאנגלים ולאמריקנים הוסכם להשאיר בידיהם את אורגון. ההסכם גם שרטט את קווי הגבול שבין המושבות הבריטיות למושבה הרוסית.

בינואר 1841 נמכרה פורט רוס לאזרח מקסיקני בשם ג'ון סאטר. בשנת 1867 האימפריה הרוסית מכרה את אלסקה לארצות הברית תמורת סכום של 7,200,000 דולרים כדי לכסות את חובותיה שנגרמו בעקבות מלחמת קרים. בכך, למעשה, תמה תקופת הקולוניזציה הרוסית ביבשת אמריקה.

מושלים
מושלי אמריקה הרוסית היו ראשי החברה הרוסית-אמריקאית שהייתה אחראית לניהול המושבות הרוסיות ביבשת אמריקה.
 № דיוקן שם תקופת כהונה 1 80px  אלכסנדר בראנוב  9 ביולי 1799 – 11 בינואר 1818 2 80px  לודוויג פון הגמייסטר  11 בינואר 1818 – 24 באוקטובר 1818 3 80px  סמיון יאנובסקי  24 באוקטובר 1818 – 15 בספטמבר 1820 4 80px  מאטוויי מוראבייב  15 בספטמבר 1820 – 14 באוקטובר 1825 5 80px  פיוטר צ'יסטיאקוב  14 באוקטובר 1825 – 1 ביוני 1830 6 80px  פרדיננד פון וראנגל  1 ביוני 1830 – 29 באוקטובר 1835 7 80px  איוואן קופריאנוב  29 באוקטובר 1835 – 25 במאי 1840 8 80px  אדולף אטולין  25 במאי 1840 – 9 ביולי 1845 9 80px  מיכאיל טבנקוב  9 ביולי 1845 – 14 באוקטובר 1850 10 80px  ניקולאי רוזנברג  14 באוקטובר 1850 – 31 במרץ 1853 11 80px  אלכסנדר רודאקוב  31 במרץ 1853 – 22 באפריל 1854 12 80px  סטפן ווייוודסקי  22 באפריל 1854 – 22 ביוני 1859 13 80px  יוהאן פורוהיילם  22 ביוני 1859 – 2 בדצמבר 1863 14 80px  דמיטרי מקסוטוב  2 בדצמבר 1863 – 18 באוקטובר 1867

 ראו גם 
 רכישת אלסקה
 החברה הרוסית-אמריקאית

 קישורים חיצוניים 

 המתיישבים האינדיאנים באמריקה הרוסית, מאת אנדריי וולטרוביץ' גרינב (אנגלית)

קטגוריה:אלסקה: היסטוריה
קטגוריה:ארצות הברית: מדינות וטריטוריות היסטוריות
קטגוריה:האימפריה הרוסית: גאוגרפיה
קטגוריה:אמריקה הצפונית: היסטוריה